Nyregistrerte og bruktimporterte traktorer

1993-2016

Figur 1 viser årstall for nyregistrerte og bruktimporterte traktorer i perioden 1993-2016. Se detaljer nedenfor om utviklingen gjennom de siste årene til og med august 2017.

**Figur 1**

Kilde: Opplysningsrådet for veitrafikken

*Bruktimporten* nådde en topp i 2011, etterfulgt av fire år med sterk tilbakegang, som førte til at importen i 2015 ble den laveste siden 1993. Men i 2016 snudde utviklingen oppover. Også *nyregistreringene* økte litt i 2016, etter to år med tilbakegang.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

**Figur 2**

Kilde: Opplysningsrådet for veitrafikken

Nyregistreringene går i bølger med bølge*topper* i 1996, 2006 og 2011. Trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. Fra 2011 til 2015 ble bruktimporten *redusert* med hele 30 prosent per år, men økte igjen i 2016.

Månedstall og kvartalstall 2014-2017

Etter fremgang i mai og juni i år viser nyregistreringene i juli og august en mer dempet utvikling (se figur 4). I hele perioden januar-august 2017 ble det registrert 1886 nye traktorer, som er lavest av årene vi ser på. Det er også større forskjeller månedene imellom i år enn i tilsvarende periode de tre foregående årene.

Alle måneder, unntatt juli, var bruktimporten større i år enn i fjor (se figur 3). I hele perioden januar-august i år ble det solgt 220 bruktimporterte traktorer, mot 160 i samme periode i fjor.

**Figur 3**

Kilde: Opplysningsrådet for veitrafikken

**Figur 4**

Kilde: Opplysningsrådet for veitrafikken

Endringer i 2015, 2016 og hittil i 2017. Måneder og kvartal

**Figur 5**

Kilde: Opplysningsrådet for veitrafikken

**Figur 6**

Kilde: Opplysningsrådet for veitrafikken

Etter tilbakegang i 1. kvartal (i år sammenlignet med i fjor) *steg* nyregistreringene i 2. kvartal, men både juli og august viser tilbakegang. Se figur 5. I hele perioden januar-august ble det registrert 88 (4,5 prosent) færre nye traktorer i år sammenlignet med i fjor.

Etter tilbakegangen ~~i~~ gjennom 2015 og inn i 2016 har bruktimporten tatt seg opp. Se figur 6. I de åtte første månedene i år ble det solgt 60 (37,5 prosent) flere bruktimporterte traktorer enn i samme periode i fjor.

Andelen bruktimporterte traktorer nådde en topp på 20,0 prosent i 2010. De fem påfølgende årene gikk andelen markert tilbake til 6,2 prosent i 2015; men tok seg opp igjen til 9,0 prosent i 2016. De første åtte månedene i år har andelen bruktimporterte traktorer fortsatt å øke til 10,4 prosent.

**Figur 7**

Kilde: Opplysningskontoret for veitrafikken